《郑德言暂馆于别墅》
宋代·郑清之

我如杜甫逢王翰，君似梁鸿领孟光。
花竹自惭非独乐，杼机聊喜听邻墙。
赋成宁笑老伧父，瓮熟定容同舍郎。
他日杨花飞燕子，可能长记陆宣庄。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。